Irene

Irene er et kvinnenavn med gresk opprinnelse, og betyr «fred». Irene er i dag et vanlig navn i mange land over hele verden. Formene Irena, Ira og Irina er svært vanlige i flere østeuropeiske land. Irene har navnedag 5. april i Norge, Sverige, Danmark og Finland etter Irenes av Thessaloniki, en jente som ble brent på 200-tallet for å ha gjemt hellige bøker.

Etymologi
Irene har opptinnelse i det greske navnet Irini (Ειρηνη), som betyr «fred».

Irena og Iren er varianter av navnet.

Irina er en opprinnelig russisk form av Irene, med variantene Arina og Erina.

Irén er en ungarsk form, og Iryna en ukrainsk form av Irene.

Ena og Ira er kortformer av navnet.

Utbredelse
Irene var et gudenavn i gresk mytologi, og er kjent fra Iliaden fra ca år 700 f.Kr. Navnet er kjent gjennom tidlige helgener, og var også mye brukt i Østromerriket fra 300-tallet. Irene er kjent brukt i Norge fra 1700-tallet og i Sverige fra 1814.

Irene var et populært navn i USA fra 1890-årene til 1920-årene.

I England var Irene et populært navn fra 1910-årene til 1940-årene.

Irene var et populært navn på norske jentebarn fra ca 1925 til ca 1970, med en topp rundt 1960. I Sverige var navnet mest brukt på 1930-, 1940- og 1950-tallet.

Irene har navnedag 3. april i Tyskland, 5. april i Norge, Sverige, Danmark, Finland og Estland, 5. mai i Hellas, 13. mai i Latvia. Den franske formen Irène har navnedag 5. april i Frankrike. Irina har navnedag 5. april i Finland, 29. april i Russland, 5. mai i Bulgaria, 13. mai i Latvia, 14. mai i Russland, 18. mai i Polen og 1. oktober i Russland.

Irene er i dag et vanlig navn i mange land over hele verden. Formen Irena er et svært vanlig navn i Litauen og Slovenia, Ira er svært vanlig i Ukraina, og Irina er svært vanlig i Russland, Moldova og Romania.

|}

Kjente personer med navnet
 Irene av Athen (752-803), bysantinsk keiserinne
 Irène Joliot-Curie (1897–1956), fransk vitenskapskvinne
 Irene Cara (f 1959),  amerikansk sanger og skuespiller
 Irene Larsen (f 1964), norsk dikter
 Irene Dalby (f 1971), norsk svømmer

Referanser

Eksterne lenker 
 

Kvinnenavn